BAZILIJE PANDŽIĆ 


DJELOVANJE FRANJEVACA 
OD 13. DO 15. STOLJEĆA U BOSANSKOJ DRŽAVI 


Način života kojega je godine 1206. započeo sv. Franjo iz Asiza 


ubrzo se počeo širiti po Italiji, a već 1212. godine on odlučuje 


ju, Koncem jeseni te godine uputio se lađom iz Ankone, 


ali nepovoljni vjetrovi bacili su lađu kojom je putovao na istočnu 
obalu Jadranskog mora." 


Braća sv. Franje sakupljena na zajedničkom sastanku u Asizu 


izabiru 14. svibnja 1217. 11 pokrajina u koje će pojedini otići i ondje 
apostolski djelovati. Jedna od tih pokrajina zvala se Prekomorska 
/Ultramarina/.2 


1 


""Sexto namque conversionis suae anno... ad partes Syriae voluit transfretaro. 
Qui cum navem quamdam, ut illuc tenderet, intravisset, ventibus contrariis 
flantibus, in partibus Sclavoniae cum caeteris navigantibus se invenit... nautas 
quosdam Anconam tendentes, ut eum secum ducerent exoravit, quoniam in 
eo anno vix ulla navis potuit ad partes Syriae transmeare“ /Thomas de Cela- 
no, Vita prima, cap. 20,n. 55, u: Analecta Franciscana X, Ad Claras Aquas 
/Quaracchi/ 1926-1941, 42/ 


Poznata Legenda Trium sociorum cap. 4, n. 62, u: Acta Sanctorum Octobris, 
vol, II, Antverpiae 1768, 739. A ovako opisuje postanak franjevačkih provin- 
cija: "Expletis itaque undecim annis ab inceptione religionis et multiplicatis 
numero et merito fratribus, electi fuerunt Mini et missi cum aliquot fratri- 
bus quasi universas per mundi provincias, in quibus fides catholica colitur et 
servatur, qui recipiebantur in quibusdam provinciis, sed non permittebantur 
habitacula construere; de quibusdam vero expellebantur ne forte essent 
homines infideles. Quia, licet praefatus dominus Innocentius tertius Ordinem 
et Regulam approbasset ipsorum, non tamen hoc suis litteris confirmavit. 
Franjevački kroničar N. Glassberger, Cronica, u: Analecta Franciscana, \1, Ad 
Claras Aquas /Quaracchi/ 1887, 9, o istom predmetu piše: "Anno Domini 
1217, ab inceptione Ordinis XI, computando a prima conversione sancti 

Prekomorska franjevačka provincija ili pokrajina određena je za 
krajeve Bizanstskog Carstva. Prvi njezin provincijal bio je fra llija iz 
Asiza3 U vezi s poslanjem franjevaca u Prekomorsku provinciju 
moramo tražiti prve početke franjevačkog života u našim krajevima, 
tim više što su neki dalmatinski gradovi pripadali Bizantskom Carstvu 
a morski putovi prema Istoku vodili su uz istočnu obalu Jadranskog 
mora, | uistinu ubrzo iza osnivanja prvih franjevačkih pokrajina 
spominju se franjevački samostani u nekim dalmatinskim gradovima: 
Zadar, Trogir, Split, Dubrovnik.“ Svakako prije godine 1232, a možda 
i prije godine 1226, osnovana je Hrvatska franjevačka provincija 
/Provincia Sclavoniae/.5 


1. Prvi susreti franjevaca s Bosnom 


Franjevci nastanjeni u nekim mjestima na istočnoj obali Jadran- 
skog mora djelovali su u onim mjestima i u bližoj okolini. Trebalo je 
vremena dok se njihovo djelovanje proširi u zaleđe, posebno u Bosnu. 
Prvi franjevac, kako izgleda, došao je u Bosnu godine 1248. Bio je to 
franjevački pokrajinski starješina iz Splita. On je zajedno sa senjskim 
biskupom Filipom imao ispitati da li je bosanski ban Matej Ninoslav 
heretik. Naime, bosanski ban dočuo je da na njega sprema križarsku 
vojnu kaločki nadbiskup Benedikt. On se obratio papi Inocentu IV 
uvjeravajući ga da je on pravi katolik i tražeći zaštitu, Priznaje da je 
nekada primio pomoć heretika jer mu je ona bila potrebna u borbi 
protiv neprijatelja, ali nikada nije odstupio od prave vjere. Papa je i od 
nekih drugih uglednih ljudi dobio povoljne vijesti o banu Ninoslavu, 
stoga je 27. ožujka 1248. pisao kaločkom nadbiskupu Benediktu da ne 
napada na Bosnu dok senjski biskup Filip i starješina franjevaca u 
Splitu ne ispitaju život i djelovanje bosanskog bana Mateja Ninoslava.5 


Francisci, ab approbatione regulae IX, domino Honorio Ill tunc Ecclesiam 
gubernante, multiplicatis iam numero et merito fratribus, in generali capitulo 
Assisi ad Sanctam Mariam in Partiuncula celebrato assignatae fuarunt 
Provinciae et electi Ministri, qui cum multis fratribus fere per universas 
provincias orbis, in quibus fides Catholica viget, destinati sunt“. 

3. "Frater autem Helias minister provincialis est institutus ultra mare a beato 
Francisco /Jordanus a Jano, Chronica, u: Analecta Franciscana, |, Ad Claras 
Aquas /Quaracchi/ 1885, 4, n. 9. 


4. D. Mandić, Franjevačka Bosna, Rim 1968, 16-21. 
5. Cfr. /bidem,8-8. 


6. A.Theiner, Vetera monumenta historica Hungariam sacram illustrantia, vol. 1, 
1859, 206, n. 387; Bullarivm Franciscanum, vol. |, Romae 1759, 511, n. 27! 
T. Smičiklas, Codex diplomaticus, IV, Zagreb 1906, 342, n. 305. 


242 1291 


Povijesni izvori govore o ponovnom dodiru franjevaca s Bosnom za 
vrijeme pape Nikole IV /1288-1292/, koji je pozvao bivšeg srpskog 
kralja Stjepana Dragutina /1276-1282/ i njegova brata Uroša |I 
Milutina /1282-1321/, tadanjeg srpskog kralja, da stupe u jedinstvo s 
Crkvom. Zanimljive su bile tada prilike na srpskom dvoru. Bivši kralj 
Stjepan Dragutin napustio je prijestolje jer je slomio nogu. Godine 
1284. dobio je na upravu Mačvu, Usoru i Soli, jer je bio oženjen 
Katarinom, sestrom tadanjeg mađarskog kralja. Imao je dvije kćerke, 
jednu je udao za bosanskog bana Stjepana | Kotromanića /1314- 
1355/, a drugu za hrvatskog bana Pavla | Šubića. Majka mu je bila 
katolkinja. Po svoj prilici radi tih razloga Nikola IV smatrao je da su 
zrele prilike da pozove ne samo Stjepana Dragutina nego također i 
njegova brata Uroša II Milutina. To je učinio pismom od 23. srpnja 
1288, s kojim je poslao u Rašku dva franjevca, fra Marina i fra Ciprija- 
na.! Malo kasnije, 8. kolovoza 1288, Nikola IV pisao je i njihovoj 
majci Jeleni da i ona sa svoje strane sve učini da njezina dva sina 
stupe u jedinstvo vjere.5 Stjepan Dragutin sa zahvalnošću je primio 
Papino pismo s izaslanicima. Dapače, poslao je u Rim svoga izaslanika 
Marina, barskog arciđakona, da izloži Papi stanje, posebno u Bosni, 
gdje ima mnogo heretika i zatraži ljude koji bi ih mogli poučiti u 
pravoj vjeri? Papa je odmah, 23. ožujka 1291, pisao provincijalu 
franjevačke provincije Slavonije /Hrvatske/ da pošalje Stjepanu 
Dragutinu dva sposobna franjevca kao istražitelje krivovjerja.! Isti 
dan pisao je također i istražiteljima dajući im upute za njihov rad,!! 

Franjevci poslani Stjepanu Dragutinu sigurno su otišli, ali teško je 
reći gdje su radili i koliki su uspjeh imali. ov rad bio je bez sumnje 
smetan radi nestalnih prilika. Oni se spominju u papinskim pismima 
kao istražitelji vjere.! ? 


7. Bullarium Franciscanum, vol. IV, Romae 1768, 27-28, n. 39; A. Theiner, 
Vetera monumenta historica Hungariam sacram illustrantia |, 359, n. 580. 


8. Bullarium Franciscanum, vol. IV, 28-29, n. 41; A. Theiner, Vetera monumen- 
ta historica hungariam sacram illustrantia, vol. 1, 375, n. 605. 


S. Bullarium Franciscanum IV, 236, n. 441; A. Theiner, Vetera monumenta 
historica Hungariam sacram illustrantia, vol. 1,377, n. 610. 


10. Bullarium Franciscanum, vol. IV, 238-239, n. 443. 
11. Bullarium Franciscanum, vol. IV, 239-241, n. 444. 
12. Cfr. D. Mandić, Franjevačka Bosna, 38-43, 

II. Bosanska franjevačka vikarija 


Istražitelji krivovjerja, poslani godine 1291. na područje koje je 
bilo pod upravom Stjepana Dragutina, radili su po tadanjem načinu 
njihova djelovanja, a bila su dvojica. Po svoj prilici njihov rad imao ie 
malog utiecaja na pravu Bosnu, gdie je bilo sijelo i središte bosanskog 
krivovjerja. Pravi zamah uspostavljanju pravovjernosti u Bosni dao je 
franjevački general Gerald Ot /1329-1342/. 


1. Bosanska vikarija - opća franjevačka misija /1339-1448/ 


Sredinom godine 1339. franjevački general Gerald Ot /Gerardus 
Odonis/ nalazio se u Francuskoj. Odatle se uputio u Mađarsku i 
Hrvatsku provinciju da ih prije opće skupštine reda, koja se imala odr- 
žati slijedeće godine u Asizu, službeno posjeti. Najprije je mislio posje- 
tii Mađarsku, a onda je imao namjeru prijeći u Hrvatsku provinci- 
ju. 


a/ Osnutak Bosanske vikarije 


Obilazeći franjevačke samostane u Mađarskoj, general Gerald Ot 
posjetio je i mađarsko-hrvatskog kralja Karla | Roberta /1301-1 342]. 
Razgovarali su o vjerskom stanju u Mađarskoj i okolnim zemljama. U 
razgovoru dotakli su se i vjerskog stanja u Bosni. Kralj je savjetovao 
generalu franjevačkog reda da se idući u Hrvatsku prije svrati u Bosnu i 
porazgovori s bosanskim banom Stjepanom I! Kotromanićem /1314- 
1353/ o vjerskim prilikama u Bosni, gdje je bilo dosta krivovjeraca i da 
se dogovore kako bi se moglo bosanske krivovjerce obratiti na pravu 
vjeru. 

General Ot postupio je po kraljevu savjetu, Otišao je u Bosnu k 
banu, koji ga je primio s posebnim poštovanjem. Raspravili su vjersko 
stanje Bosne u kojoj se nalaze mnogi krivovjerci koje bi trebalo obrati- 
ti. Obećao je svaku pomoć franjevcima koje će general ostaviti da 
djeluju u tom smislu.!* 


13. Ibidem, 46-47. 


14. Papa Benedikt XII opisuje taj pohod u pismu generalu reda -28. veljače 1340. 
nakon što je dobio njegov izvještaj: ""Recepimus litteras tuas continentes 
quod tu, ad inductionem carissimi in Christo filii nostri Caroli regis Ungariae: 
illustris, ad presentiam nobilis viri Stephani bani Bosnensis te personaliter 

General je izabrao nekoliko fratara iz svoje pratnje i ostavio ih u 
Bosni da započnu misijsko djelovanje. Za njihova starješinu imenovao 
je fra Peregrina Saksonca, koji je ujedno bio generalov vikar u Bosni. 
To je imenovanje učinjeno, prema Đenđeškom /Gyšngyoskom/ 
ljetopisu, 5. listopada 1339.15 

Đenđenški ljetopisac opisuje uglavnom točno postanak Bosanske 
vikarije. Pri sastavljanju vijesti on je znao da je samo generalni kapitul 
reda mogao osnivati vikarije, a budući da je general Ot uspostavio 
vikariju prigodom svog boravka u Bosni godine 1339, mislio je da je te 
godine bio i generalni kapitul reda i da je general reda iza kapitula išao 
u Bosnu i osnovao kustodiju. Međutim, onaj kapitul bio je o Duhovi- 
ma 1340. i general je bio u Bosni prije kapitula, kako znamo iz pisma 
Benedikta XII pisanog 28. veljače 1340. generalu Otu, iz kojeg se vidi 
da je general prije toga nadnevka bio u Bosni, izvjestio Papu o svom 
putu i dobio odgovor na izvještaj." 5 

Poznata Kronika dvadesetčetvorice generala /Chronica XXIV. 
generalium Ordinis Minorum/ zna da je kapitul bio godine 1340, 


contulisti, quodque idem banus tibi obviam occurrens in via te honoranter 
recepit et a te verba catholice veritatis et salutis libenter audivit, tibique 
aperuit propositi sui votum, per quod evidentius cognovisti, quod bonam 
voluntatem gerit ad extirpandum de principatu Bosnensi cunctos heretic: 
degentes ibidem, dummodo nos et sedes apostolica, et idem rex Ungarie si 
super his favorabiliter assistamus, quorum favorem sibi opportunum extimat 
propter scismaticos, quos habet sve terre vicinos, quorum scismaticorum 
auxilium dicti heretici invocarent si se de terra predicta agnoscerent extirpan- 
dos" /Annales Minorum an. 1340, n. 8, vol. VII, Quaracchi 1932, 274; A. 
Theiner, Vetera monumenta historica Hungariam sacram illustrantia, vol. \, 
633-634, n. 953; Bullarium Franciscanum, vol, Vl, Romae 1902, 74, n. 120/. 


15. "A. 1339. Incipit vicaria minorum observantium de Bozna. Anno igitur 1339. 
fuit Assisii capitulum generale celebratum, et post idem capitulum dum idem 
generalis /Gerardus Odonis/ ad provinciam Hungariae pergeret per Sclavo- 
niam, transivit per Boznam, quam videns quasi totam hereticis populatam, 
zelo fidei succensus ad dominum banum eiusdem Bozne principem accessit et 
ipsum ad fidem convertit et ad ecclesie romane unitatem reduxit; deinde 
multos fratres illuc ad predicandum hereticis de diversis partibus oridinis 
destinavit, qui ibidem multos converterunt et ecclesias erexerunt; et diversis 
captis ibi locis facta est una et prima familia minorum vicaria, que hodie 
Boznensium appellatur... Primus vicarius in observantia Bozne fuit frater 
Peregrinus de Saxonia a fratre Gerardo XVIII ministro generali post beatum 
Franciscum institutus... ano domini 1339. quinto die Octobris /E. Fermen- 
džin, Chronicon observantis provinciae Bosnae Argentinae ordinis s Francisci 
Seraphici, u: Starine JA, XX11, 1890, 68/. 


16. Cfr. F. Delorme, Acta et constitutiones capituli generalis Assisisensis /1340/, 
u. Arehivum Franciscanum Historicum, VI, 1913, 251-266. 

stoga, opisujući osnutak Bosanske vikarije, krivo misli da je general iza 
kapitula otišao u Bosnu i osnovao vikariju.! 7 

Na temelju o! izvještaja mnogi su kasnije krivo tumačili posta- 
nak Bosanske vikarije. Međutim, dobro ispitavši sve izvore, nema 
razloga sumnjati da je ona stvarno osnovana 5. listopada 1339, kako 
tvrdi đenđeški ljetopisac, a pravno odobrena na generalnom kapitulu 
reda 4. lipnja 1340, kako su to zahtijevale konstitucije reda.!? 

Franjevci koje je general Gerald Ot ostavio u Bosni 1339. qodine 
dobili su jednu kuću za stanovanje od bosanskog bana Stjepana II. 
Tvrtkovića. Kasnije im je sagradio samostan uz crkvu sv. Nikole u 
Visokom /Mile/. Uz samostan je sagradio i novu crkvu na mjestu one 
stare, koja je bila prva samostanska crkva. U ovoj novoj crkvi Stjepan 
Il Kotromanić napravio je grobnicu za se i za svoju obitelj. U tom 
samostanu bilo je dugo vremena sjedište Bosanske vikarije.! ? 


b/ Fra Peregrin Saksonac, prvi bosanski vikar /1340-1349/ 


Fra Peregrin je započeo svoju dužnost vjerno i ustrajno. Da bi 
mogao vršiti svoj misijski rad tražio je sposobne suradnike i za njih 
osiguravao potrebne samostane. Uspijevao je pripraviti potreban broj 
samostana. Prema nekoi vijesti, koja je zapisana u jednoj njemačkoj 
kronici, Peregrin je osnovao u Bosni 12 samostana. D. Mandić s 
velikom vjerojatnošću zaključuje da su to bili samostani Bosanske i 
Duvanjske kustodije.2% 

Samostani u Bosni bili su maleni, siromašni i često izloženi raznim 
neprilikama, pa nisu bili prikladni za bolesnike i starce. Stoga je fra 
Peregrin tražio da povoljno riješi i ovu potrebu Vikarije. Papa Klement 
VI dozvolio je 21. ožujka 1347. da Bosanska vikarija osnuje dva samo- 


17. Cfr.n. 14. 


18. "Anno Domini MCCCXL fuit Assisii generala capitulum celebratum. 
Et post idem Generalis, dum pergeret per Sclavoniam ad Provinciam Hunga- 
riae, transivit pet Bosnam, patriam quasi totam haereticis populatam. Qui zelo 
fidei succensus ad banum, eiusdem patriae principem, accessit et ipsum 
convertit ad fidem et reduxit ad Ecclesiae unitatem. Deinde multos fratres 
illuc ad praedicandum haereticis de diversis partibus Ordinis destinavit, qui 
ibidem multos ad Christi fidem converterunt et multas ecclesias erexerunt. Et 
diversis captis locis, facta est ibi Vicaria quae hodie Bosnensis appellatur"“ 


/Analecta Franciscana, vol. \1\, Ad Claras Aquas (Quaracchi) 1897, 528- 
529/. 

19. D. Mandić, Franjevačka Bosna, 43.53. 

20. /bidem, 53. 

stana van bosanskog kraljevstva: jedan u Stonu a drugi u Đakovu.2! 

Stjepan II Kotromanić bio je zadovoljan radom fra Peregrina. 
Nastojao ga je u svemu pomoći. Njegova nastojanja izražava pismo 
poslano 3. travnja 1347. nekom notaru rimske kurije da ga prikaže 
Papi. U tom pismu bosanski ban molio je Papu da dozvoli fra Peregri- 
nu da: 1. mogne primiti na rad u Bosanskoj vikariji redovnike bilo 
kojeg reda, a kad se oni vrate u svoje provincije s dozvolom fra Pere- 
grinovom da ih starješine moraju .primi s njima ljubazno postupati; 
2. da se dozvoli bosanskom vikaru poslati obraćene u bliže velike 
samostane da se izobraze i nauče kršćansku nauku; 3. da bosanski 
vikar mogne pozvati u Bosnu i svjetovne svećenike na misijski rad; 
4. da se bosanskim misionarima dadnu sve povlastice i milosti koje 
uživaju misionari među Tatarima, nevjernicima i raskolnicima; 5. da se 
dopusti bosanskom vikaru osnivati samostane Bosanske vikarije u 
Hrvatskoj i Mađarskoj u mjestima gdje nemaju samostana franjevci ili 
drugi redovnici.22 

Fra Peregrin je cijenjen ne samo u Bosni nego također u Veni 
Kad je venecijanska vlada slala svoje izaslanike bosanskom banu prepo- 
ručivala im je da se prije sastanka s banom savjetuju s fra Peregri- 
nom.25 Bio je ugledan i u crkvenim krugovima, posebno u Splitu. Kad 
je 1348. godine umro splitski nadbiskup Dominik Lukari, Splitski 
kaptol izabrao mu je za nasljednika fra Peregrina.Z* Bosanskom banu 
Stjepanu Kotromaniću bilo je žao što je bio imenovan splitskim 
nadbiskupom. Kako je tada umro bosanski biskup, ban je poradio da 
ga radije imenuju bosanskim biskupom nego splitskim nadbiskupom. 
U tu svrhu tražio je pomoć venecijanske vlade. | uistinu fra Peregrin je 
imenovan 28. siječnja 1349. bosanskim biskupom.25 Umro je u 
Đakovu 28. siječnja 1356.26 


c/ Fra Bartul iz Alverne /1366-1375, 1378-1408/ 


Nasljednici fra Peregrina Saksonca nastavili su njegovo djelovanje; 
nastojali su ići naprijed njegovim putem koliko je bilo moguće i koliko 
su prilike dopuštale. Posebno značenje u razvoju Bosanske vikarije 


21. /bidem, 59. 


22. A. Theiner, Vetera monumenta historica Hungariam sacram illustrantia, vol. |, 
736, n. 1105; Fermendžin, Acta Bosnae, 28, n. 158. 


23. E. Fermendžin, Act Bosnae, 28:29, n. 159. 

24. Ibidem, 26, n. 147. 

25. D. Faralatus, //lyricum Sacrum, vol. 111, Venetiis 1765, 325. 

26. C. Eubel, Hierarchia catholica, vol. , Monasterii 1898, 146, 259. 


[34] 247 


imao je fra Bartul, rodom iz blizine Alverne kod Arezza. On je bio 
vikar Bosanske vikarije oko 40 godina. Za njegove uprave Bosanska 
vikarija razvila se do vrhunca.?? 

Jedno od težih pitanja koje je fra Bartul morao riješiti bilo je 
manjak sigurnih pravnih propisa za djelovanje franjevaca u Bosni. 
Budući da su oni djelovali na području jedne biskupije koja je imala 
svoga biskupa, nisu mogli biti pravi misionari, ali kako je bosanski 
biskup stanovao u Đakovu i rijetko se viđao u Bosni, franjevci su 
stvarno bili bez biskupa i djelovali poput misionara koji su se nalazili 
na područjima gdje nije bilo biskupa. Međutim, oni nisu imali povlasti- 
ca koje su imali misionari. 

Osim toga, franjevci su došli u Bosnu da obraćaju heretike. Kada bi 
obratili pojedina mjesta, njihova dužnost prema crkvenom pravu mora- 
la je prestati. Za te obraćenike trebali su se brinuti župnici, koje je 
biskup morao imenovati. Međutim, tih župnika u Bosni nije bilo. 

Uz to, franjevci Bosanske vikarije sticajem prilika protegnuli su 
svoje djelovanje preko granica Bosne: u Bugarsku, Valakiju i Rašku. 
Dakle, radili su i među shizmaticima, a to je sa sobom nosilo i neke 
poteškoće. 

Da bi riješio poteškoće Bosanske vikarije, koje su bile pretežno 
pravne naravi, fra Bartul je poslao 1368. godine dva bosanska misiona- 
ra, fra Ivana iz Rajne i fra Andriju iz Perugie, u Avignon da iznesu papi 
Urbanu V /1362-1370/ stanje i potrebe Bosanske vikarije. Nakon 
ovog posjeta papa Urban V pisao je 14. srpnja 1368. kralju Ludoviku 
/1342-1382/ neka bude na pomoći kaločkom nadbiskupu i ćenad- 
skom biskupu koji imaju naći župnike za stanovnike Bosne, Bugarske i 
Raške, koje su obratili franjevci Bosanske vikarije.2% Koji dan kasnije, 
21. srpnja 1368, isti papa preporučuje bosanskom biskupu franjevce 
koji obraćaju heretike u njegovoj biskupiji. ? 

Od velike važnosti je pismo Odor vestrae farnae laudabilis, kojim 
Urban V_28. čnja 1369. daje franjevcima Bosanske vikarije 
povlastice koje je Ivan XXII godine 1321. dao misionarima na Istoku. 
Tom bulom Urban V daje franjevcima Bosanske vikarije propovijedati 
"auctoritate apostolica", ispovijedati bez dozvole biskupa, govoriti 
svetu misu gdje im izgleda uputno i vršiti druge obrede kako to 
dozvoljava bula Hora iam undecima iz godine 1321. Ipak nije im_ dao 
sve povlastice one bule: nisu mogli davati oproste više od godinu dana, 


27. E. Fermendžin, Chronicon, B; D. Mandić, Franjevačka Bosna, 61. 


28. Cfr. B. Sderci de Gajole, Fra Bartolomeo dalla Verna e la missioni bakcaniche, 
u: La Verna, 11 /1913/, 173-188; D. Mandić, Franjevačka Bosna, 65-69, 
73-81. 


29. Bullarivm Franciscanum, vol. 1, Romae 1900, 420-421, n. 1039. 

nisu mogli promijeniti zavjet, posjetiti Kristov grob, niti one povlastice 
koje pripadaju biskupskoj vlasti /podijeliti niže redove, krizmavati, 
služiti se starim uljem za krštenje i krizmu, blagosloviti sveto ulje i 
krizmu, blagosloviti crkveno odijelo, posuđe i oltare, oskvrnjene crkve 
u uporabu povratiti /.3% 

Tom prilikom Urban V zabavio se i izdržavanjem bosanskih franje- 
vaca. Oni su po pravilima svoga reda živjeli od milostinje, koju su po 
odredbama reda morali kupiti na području svoje vikarije. Ali kako su 
bosanski heretici uspijevali nagovoriti uglednije i bogatije ljude da ne 
daju franjevcima milostinju, franjevci su katkada bili bez potrebnog za 
život. Stoga im je Papa dozvolio 13. prosinca 1369, pismom Exco/en- 
tes, da mogu tražiti milostinju osim u Bosni također u Mađarskoj, 
Dalmaciji i Hrvatskoj.3! 

Događalo se da neki misionari postanu s vremenom nesposobni za 
rad. Fra Bartul je pitao Papu šta bi trebao učiniti s tim misionarima. 
Urban V dao mu je vlast 13. prosinca 1369, pismom Fide digna, da 
može takve povratiti u njihove provincije; također da može i rođene 
Bošnjake koji se nađu u takvim prilikama poslati u bilo koju provinciju 
reda. 

Bosanska misija trebala je dostojan broj dobrih misionara. | u tu 
svrhu fra Bartul se obratio Papi. Poslao je u Avignon fra Berengarija iz 
Aragonije da bi Papa preporučio franjevcima da idu u Bosnu kao 
misionari. Grgur X! /1370-1377/ zamolio je 22. lipnja 1372, pismom 
Salvatoris, provincijale i kustode franjevačkog reda da pošalju u Bosnu 
do 60 misionara, svećenika i braće laika. Tom prigodom fra Beren- 
garije_ donio je sa sobom i neke sumnje bosanskih misionara /bilo ih 
je 23/ da ih riješi. Papa je imenovao 22. lipnja 1372, pismom Ad 
procurandum, jedan odbor učenih ljudi koji je te sumnje proučio i fra 
Bartulu u ime Pape odgovorio.34 

Bosanska vikarija pod vodstvom fra Bartula Alvernskog, usprkos 
svih poteškoća mogla je pokazati velike uspjehe na misijskom podru- 
čju, kad je došla vijest da je u Katoličkoj crkvi nastao nemili rascjep 
nazvan zapadni raskol /1378-1417/. Ovaj rascjep nanio je svuda u 
katoličkom svijetu iznenađenje i žalost. Urbana VI, izabranog 8. trav- 


30. /bidem, 421, n. 1040. 
31. Ibidem 427,n. 1053. 
32. Ibidem, 434, n. 1072. 
33. Ibidem, 478-479, n. 10/2. 


34. U posljednje me pisao je o tim sumnjama s nekim novim pogledima B. 
Rupčić, Značenje “Dubia" fra Bartola iz Alverne iz godine 1372/73. za 
povijest Bosne, u: Pandžićev Zbornik, Bamberg 1988, 1-35. 

nja 1378, slijedila je većina talijanskih republika, srednja i istočna 
Evropa; uz Klementa VII, izabranog 20. rujna 1378, pristala je 
Francuska, Španjolska, Škotska i Napuljsko kraljevstvo. Ovaj rascjep 
nanio je mnogo štete Bosanskoj vikariji. Mnogi misionari stranci 
napustili su bosansku misiju i otišli u svoje provincije. Sv. Nikola 
Tavelić s nekoliko drugih misionara otišao je godine 1383. u Svetu 
Zemlju35 Po svoj prilici taj rascjep smanjio je broj misionara u 
Bosanskoj vikariji. Urban VI, pismom Devotionis sinceritas, ovlastio je 
21. prosinca 1378. bosanskog vikara da može u Bosni zaposliti i 
svjetovne svećenike iz kršćanskih zemalja, koji će i nadalje uživati pri- 
hode bivših svojih mjesta.3* Očito u Bosni je trebalo svećenika, 

Bonifacije IX /1389-1404/, pismom Ex iniuncto nobis određuje 
7. ožujka 1402, da nijedan misionar u Bosni, gdje su franjevci obratili 
500,000 nevjernika, ne smije napustiti svoje mjesto bez pismene 
dozvole bosanskog vikara.?7 

Fra Bartul Alvernski, čovjek velikih sposobnosti, dugog iskustva i 
prirođene razboritosti, uspio je sretno voditi Bosansku vikariju i u 
vrijeme opće sablazni zapadnog raskola. Bosanski misionari i u tim 
vremenima nastavili su neslomljena duha svoj misijski rad. Ali pred 
njegovim očima lebdjela je jedna poteškoća koja bi u blizoj budućnosti 
mogla biti sudbonosna za opstanak Bosanske vikarije. Ona je bila 
rasprostranjena i imala je samostane izvan svojih granica. Spočetka to 
je smatrano potrebnim za opstanak ili bar za nesmetan rad Vikarije, ali 
već početkom 15. stoljeća počele su se nazrijevati poteškoće koje su 
izvirale iz njezine rasprostranjenosti. Provincijali ili vikari onih podru- 
čja gdje su se nalazili bosanskih samostani počeli su smatrati da bi oni 
samostani morali o njima ovisiti. Tu poteškoću Bartol Alvernski iznio 
je godine 1407, generalu reda Anti Vinitti /1405-1408/. General je 
vidio opravdanost fra Bartulove bojazni i zamolio je papu Grgura XII 
/1406-1415/ da on odredi svojom papinskom vlašću da samostani 
Bosanske vikarije koji se nalaze na području drugih provincija ili 
vikarija imaju i dalje biti podložni bosanskom vikaru i generalu reda. 
Toj je molbi Grgur XII udovoljio. 

To je pitanje ponovno raspravljao kapitul reda održan godine 
1424. u Firenzi i prihvatio odredbe Grgura XII. Kad se završio zapadni 


35. D. Mandić, Documenta martyrii B. Nicolai Tavelić, Romae 1958, 3-62; cfr. 
Idem, Franjevačka Bosna, 74. 

36. G. Čremošnik, Ostaci arhiva bosanske franjevačke vikarije, Sarajevo 1955, 
21-24. 

37. E. Fermendžin, Acta Bosnae, 65, n. 348. 

raskol, Bosanska vikarija zamolila je Martina V /1417-1431/ daionte 
odredbe za Bosansku vikariju potvrdi. To je on učinio 28. srpnja 
1428,38 


d/ Fra Jakov Markijski /1435-1438/ 


Izgledalo je da će Bosanska vikarija moći nastaviti svoj dosadanji 
rad u istim granicama i više-manje istim načinom rada kao i dosada. 
Možda najizrazitiji zastupnik tih misli bio je fra Jakov Markijski 
/1394-1476/, nadaleko poznat propovijednik i već posebno istaknut u 
službi pape Eugena IV /1431-1447/ u njegovim nastojanjima da 
oslobodi kršćansku Evropu od turske pogibli.“9 

Franjevački general Vilim iz Casale /1430-1442/ imenovao ga je 
1. travnja 1432. službenim pohoditeljem Bosanske vikarije s posebnim 
ovlastima da je obnovi i prema pravilima reda uredi.49 

Dolazeći u Bosnu, fra Jakov Markijski nosio je sa sobom jasnu 
sliku kakav mora biti jedan franjevac. U tom smislu radilo se u Italiji 
na obnovi reda. došavši u Bosnu našao je drukčiji oblik franjeva- 
čkog života, koji je bio u vanjskom izgledu mnogo različan od onoga u 
talijanskim samostanima. Fra Jakov je bio uvjerenja da oni moraju 
mijenjati svoj redovnički život i to se nije ustručavao otvoreno reći. 
Među misionarima nastalo je zaprepaštenje: prema prilikama udesili su 
svoj redovnički život i tomu dosada nije nitko prigovarao, a fra Jakov 
ovaj put traži temeljne promjene koje bosanski redovnici nisu mogli 
primiti niti odobriti. Za to stanje saznao je i kralj Tvrtko II /1420- 
1443/ koji je opomenuo fra Jakova da ne uvodi u Bosnu nove naloge 
koje nisu smatrali potrebnim njegovi predšasnici sveta života.4! Tu 
opomenu kralja Tvrtka II fra Jakov je teško trpio j radi nje ubrzo 
napustio Bosnu. Ali kralj nije to htio, tim više što je znao da bi mu fra 
Jakov mogao škoditi. Stoga je nastojao izgladiti nesporazum. Ubrzo 


38. Ibidem, 122.124, n. 660. 


39. Cfr. D. Lasić, De vita et operibus S. Jacobi de Marchia, Falconara M. 
/Ancona/ 1974. 


40. Annales Minorum an. 1432, n. 15 /vol. X, Ad Claras Aquas — Quaracchi 
1932,227-228/. 


Na temelju fra Jakovljeva izvještaja general reda Vilim iz Casale dobio je 
dojam da je franjevački život bio na potpuno krivom putu: "Domino Jesu 
Christo fili mi refero gratias et virtutibus tuis pro tanto bono, quod Dominus 
operatus est te mediante in reformatione illius vicarie, que ex visitatione, 
quam ad me misisti, defomatissima fuit in quolibet genere“ /E. Fermendžin, 
Acta Bosnae, 148, n. 733/. 


4. 

mu je iza toga pisao, ispričao se radi nesporazuma i pozvao ga ponov- 
no u Bosnu.*2 Nakon tri godine fra Jakov je ponovno došao u Bosnu 
kao pohoditelj. General ga je za tu službu imenovao na želju pape 
Eugena IV. Nakon pohoda izabran je za bosanskog vikara.*? Za njegov 
izbor u Dubrovniku se znalo 26. srpnja 1435.44 

Za vrijeme svoje službe fra Jakov je počeo primjenjivati jakom 
rukom svoje misli o obnovi franjevačkog života u Bosni. Što mu je 
izgledalo da ne odgovara franjevačkom duhu moralo se napuštati i 
mijenjati; tko nije bio zadovoljan morao je ići van Vikarije. Takav 
njegov postupak izgledao je predstavnicima Dubrovačke Republike ne 
samo neobičan nego također nečovječan.45 

U vrijeme prvih godina vikarske službe u Bosni fra Jakova Markij- 
skog Turci su srušili 16 franjevačkih kuća u Bosni. Zanimljivo je za 
njegov stav i mišljenje da on nije nastojao one kuće popraviti, nego je 
tražio i dobio dozvolu od pape 7. prosinca 1437. da mjesto srušenih 
kuća u Bosni podigne 7 novih u Mađarskoj. 

Iz djelovanja fra Jakova Markijskog jasno se vidi da je Bosna bila 
tijesna za njegov žarki i neumorni duh. Stoga se najmanje zadržavao u 
Bosni, premda je u njoj bilo središte Bosanske vikarije. Radije je 
prebivao iznad Save, u Mađarskoj i Transilvaniji, pače i u Austriji. 
Eugen IV imenovao ga je 22. kolovoza 1436. istražiteljem krivovjerja u 
Mađarskoj i Austriji. 7 

Inače kao vikar bosanski nastojao je da misionari imaju sve povla- 
stice koje su prije od papa dobili. To je potvrdio papa Eugen IV 25. 
kolovoza 1436. na njegovo posredovanje.“" Dapače, tražio je i nove 


42. "Altissimo Deo teste, tue paternitatis pridem in regno nostro adventus nan 
displicuit nobis, ut etiam hoc bene nosci inde transactis vobis aliquibus 
diebus in nostro regno, /nos/ informati vere per quosdam magistros ex 
religione vestra, duxerimus ad vestram paternitatem seriose dicere, ne incipe- 
rentur per vos in eodem nostro regno que usque modo non fuerunt per 
priores sanctos vestros fratres vestros exorta“ //bidem, 139, n.711/. 


43. “Quamobrem supplicamus humiliter vestre paternitati intuitu Dei omnipoten- 
tis revenire ad nos cupiamus“ //bidem/. 


44. Cfr. Ibidem, 148-149, n. 733. 
45. D. Mandić, Franjevačka Bosna, 95, n. 183. 
46. D. Mandić, Franjevačka Bosna, 97, n. 190. 


47. Annales Minorum an. 1437, Reg. Eugenii IV, n. 19 /vol. XI, Ad Claras 
Aquas — Quaracehi 1932, 396/; Bullarium Franciscanum, n. s. 1, Ad Claras 
Aquas — Quaracchi 1929, 159, n. 345. 


48. Annales Minorum an. 1436, n. 3 /vol. X, Ad Claras Aquas — Quaracchi 1932, 
313-314/; cfr. D. Mandić, Franjevačka Bosna, 98, n. 198. 

povlastice. Tako je na njegovu molbu isti papa Eugen IV dozvolio 26. 
kolovoza 1436. da se bosanski klerici mogu rediti za svećenike u 22. 
godini života.49 


2. Prilike u stvaranju novog vijeka /1444-1469/ 


Na početku 15. stoljeća izgledalo je bosanskim vikarima da ća se 
povijest Bosanske vikarije nesmetano odvijati ustaljenim putom, 
usprkos svih poteškoća koje su se tu i tamo već pojavljivale ili se moglo 
predvidjeti da će do njih doći. Međutim prije polovice toga stoljeća i u 
njoj se osjetio nastanak novog doba koje je stavilo u pogibao i samu 
opstojnost Bosanske vikarije: na sjeveru su se odcijepili mađarski 
samostani, izgubila je Kustodiju sv. Katarine u Apuliji; od nje su se 
odijelili samostani koje je imala u Dalmaciji, a Turci su često navaljiva- 
li na središte Bosanske vikarije, rušeći njezine samostane i onemoguću- 
jući njezin rad i život. 


a/ Gubitak samostana u Madarskoj /1445-1448/ 


Bosanska vikarija još od početka trebala je imati samostana van 
svojih nemirnih granica gdje bi njezini bolesni i ostarjeli članovi mogli 
mirno živjeti. Zbog toga su počeli osnivati samostane sjeverno od 
svojih granica, u Mađarskoj, a oko njih bilo je novih zvanja i trebalo je 
osnivati nove samostane u kojima bi ti mađarski redovnici mogli 
stanovati i iz njih djelovati. Početkom stoljeća bilo je u Bosanskoj 
vikgriji dosta mađarskih samostana i dosta velik broj dobrih redovni- 
ka. 

Godine 1444. mađarski franjevci u Bosanskoj vikariji došli su do 
uvjerenja da je njihovo djelovanje različito od onoga u Bosni i da bi 
oni mogli bolje i korisnije djelovati ako bi imali vlastitu upravu. Stoga 
su izabrali za se posebnog vikara i odcijepili se od Bosanske vikarije. 
Papa Eugen IV. 24. siječnja 1445, pismom Etsi ex debito, dokinuo je 
tu novu vikariju i ponovno je sjedinio s Bosanskom vikarijom, 
istaknuvši da se Bosanska vikarija proteže od Jadranskog mora do 
Besarabije. Za vikara tako ujedinjene vikarije izabrao je fra Fabijana iz 
Bača, kojega su Mađari bili izabrali za svoga vikara. ' 

Mađarski fratri nisu bili zadovoljni takvim rješenjem. Oni su htjeli 


49. E. Fermendžin, Acta Bosnaa, 154.155, n. 744. 
50. /bidem, 155-156, n. 745. 
51. Archivum Secretum Vaticanum, Aeg. supplicationum, vol. 153, f. 207v-208r. 

svoju vikariju, stoga su molili državnog upravitelja Jana Hunyadia da ih 
on svojim zagovorom kod pape pomogne. Upravo pod utjecajem toga 
zagovora papa je svršetkom 1446. ili početkom 1447. uspostavio 
Mađarsku vikariju.5Z 

U međuvremenu umro je papa Eugen IV, 23. veljače 1447. Bosan- 
ski franjevci, da bi osigurali granice svoje vikarije, obratili su se novom 
papi Nikoli V /1447-1455/. Njihovu molbu zagovarao je papin izasla- 
nik u bosanskom kraljevstvu Toma Tomašić.?" Papa je 14. svibnja 
1447, pismom Cupientes, potvrdio da su granice Bosanske vikarije od 
Drave do Jadranskog mora i da se samo ona može služiti povlasticama 
koje su do onda pape dale Bosanskoj vikariji.5“ Ali i mađarski fratri 
obratili su se novom papi, moleći ga da obnovi bulu Eugena IV, kojom 
je on uspostavio Mađarsku vikariju, odijelivši mađarske samostane od 
Bosanske vikarije. Papa je to učinio 10, veljače 1448, pismom /neffa- 
bilis, u kojem kaže da se Mađarska vikarija prostire od Save do Tatar- 
skog /Azovskog/ mora.55 


b/ Gubitak samostana u Apuliji /1446/ 


Fra Bartul Alvernski je nastojao iskoristiti svoje talijansko podrijet- 
lo i svoje veze s talijanskim plemićima i knezovima talijanskih državi- 
ca u korist Bosanske vikarije. Izgleda da je bio u osobito dobrim 
odnosima s tarantskim vojvodom Rajmundom Orsinijem. Ovaj je u 
mjestu S. Pietro in Galatina sagradio bolnicu i uz nju samostan s 
crkvom sv. Katarine.55 Te zgrade ponudio je fra Bartulu da ih on 
primi za Bosansku vikariju i njima se prema potrebama i mogućnosti- 
ma služi. Papa Bonif. IX 1. rujna 1391. dozvolio je fra Bartulu da 
Prihvati ponudu i ondje uredi samostan za potrebe Bosanske vikarije 


52. Annales Minorum an. 1445, Reg. Eugenii IV, n. 168 /vol. XI, 548-549/; 
Bullarium Franciscanum, n. s. 1, 413, n. 863; E. Fermendžin, Acta Bosnae, 
183, n. 822. 

53. Toma Tomašić /Tommasini/ bio je dominikanac. Imenovan je hvarskim 
biskupom 23. prosinca 1429. Papa Eugen IV imenovao ga je 1439. legatom 
Svete Stolice u bosanskom kraljevstvu. U toj službi potvrdio ga je Nikola V 
18. lipnja 1447. Umro je koncem 1462. /C. Eubel, Hierarchia Catholica, vol. 
1, 418; vol. 11, 237/. 

54. Annales Minorum an. 1447, Reg. Nicolai V, n. 6 /vol. XI, 593/; Fermendžin, 
Acta Bosnae, 203, n. 862; Bullarium Franciscanum, n. s. |, 534, n. 1059. 


55. Annales Minorum an. 1447, n. 15 /vol. XI, 327-333/; Bullarium Francisca- 
num n. s. 1,591, n. 1165. 


56. Bullarium Franciscanum n. s. 1, 506, n. 1017. 

pismom Pia vota fidelium,5? 

Bosanska vikarija dobila je kasnije još nekoliko samostana _u 
Apuliji. Jedan od prvih jest samostan sv. Marije u gradu Lecce, 
Poslije, 29. listopada 1400, pismom Pia mater, papa Bonifacije IX dao 
mu je dozvolu da može primiti samostan u gradu Crotone, u Kalabriji, 
kojega je trebao sazidati knez Katanzara Nikola Ruffi.5% Posljednji 
samostan kojega je Bosanska vikarija primila u Apuliji, prema dopuš- 
tenju Eugena IV od 18. svibnja 1445. bio je onaj u mjestu Racale, u 
biskupiji Nardo.$% 

Samostani Bosanske vikarije u Apuliji bili su ujedinjeni u jednu 
kustodiju koja se zvala Kustodija sv. Katarine u Apuliji! Za nju je 
bio presudan pokret opslužitelja ili opservanata koji je nastao u franje- 
vačkom redu u drugoj polovici 14. stoljeća. Njima se nisu svidjele 
velike kuće, posebno veliki kolegiji u kojima su stanovali studenti, jer 
su zahtijevali velike posjede da bi se ti kolegiji mogli izdržavati, a to su 
smatrali protivnim franjevačkom siromaštvu. 

Taj pokret uveo je u većinu provincija podjelu: jedni nisu smatrali 
opravdanim prigovore protiv velikih kuća, a drugi su zastupali da se 
franjevačko siromaštvo može opsluživati samo u malim kućama.#2 

U Bosanskoj vikariji nije bilo te poteškoće, jer su sve njezine kuće 
bile malene i siromašne. Istina je da su neki od njezinih misionara, kad 
.su se vratili u svoje provincije, bili istaknuti članovi ovoga pokreta. 
Jedan od najpoznatijih bio je fra Ivan Ristori.*% Tokom 15. stoljeća 
uvedeni su u gotovo svim provincijama samostani opservanata, kojima 
je u ime provincijala upravljao posebni provincijalni vikar, a nad 
vikarima bio je generalni ili vrhovni vikar. | u Apulijskoj provinciji sv. 
Nikole bilo je takvih opservantskih samostana, koji su se bili udružili u 
vikariju sv. Nikole. Da bi ojačao tu opservantsku vikariju sv. Nikole, 
vrhovni vikar opservanata Jakov de Primadizzi /1446-1449/ odijelio je 


57. A.P. Coco, / Francescani nel Salento, vol. |, Taranto 1930, 262-264. 


58. A. P. Coco, / Francescani, 171; S. Bastanzio, Roberto Caracciolo, Isola del 
Liri 1947, 10-13. 


59. Annales Minorum an. 1400, Reg. Bonifatii IX _n. 43 /vol. IX, Ad Claras 
Aquas — Quaracchi 1932, 568.569/. 


60. Bullarium Franciscanum n. s. |, 446, n. 914. 


61. Cfr. D. Mandić, Franjevačka Bosna, 235-236. 


82. Cfr. H. Holzapfel, Manuale historiae Ordinis Fratrum Minorum, Friburgi 
Brisgoviae_ 1909, 71-139; M. Sensi, Le osservanze francescane nell'italia 
Centrale /s. XIV-XV/, Roma 1985. 


63. E. Fermendžin, Chronicon, 14, n.2. 

samostane Bosanske vikarije u Apuliji i pridružio ih Vikariji sv. Nikole 
u Apuliji. To je potvrdio papa Eugen IV 31. kolovoza 1446, pismom 
Ex iniuncto nobis.#* Tom papinskom potvrdom Bosanska vikarija 
izgubila je svoje samostane u kojima su se liječili i odmarali mnogi 
misionari kroz 55 godina. 


c/ Gubitak samostana u Dalmaciji /1447/ 


U Hrvatskoj provinciji sv. Jeronima sredinom 15. stoljeća bilo je 
nekoliko samostana koji su prihvaćali način života opslužitelja, ali nisu 
bili međusobno povezani, stoga ih je Jakov de Primadizzi ujedinio u 
posebnu vikariju. Kako je papa Eugen IV 3. srpnja 1446. pripojio 
Bosanskoj vikariji pet samostana koji su se nalazili na području dalma- 
tinske provincije sv. Jeronima /sv. Franje u Dubrovniku, sv. Sabine u 
Daksi, sv. Križa u Zadru, sv. Nikole u Kotoru i sv. Eufemije u Kampo- 
ru na Rabu/,55 generalni vikar opservanata smatrao je da su ti 
samostani potrebni za život Dalmatinske vikarije pa je zamolio papu 
Nikolu V da ih odijeli od Bosanske vikarije i pripoji novoosnovanoj 
Dalmatinskoj vikariji. Nikola V udovoljio je 27. rujna 1447, pismom 
Apostolica nobis, molbi generalnog vikara.5% 


3. Rješavanje poteškoća nastalih u novim prilikama 


Bosanska vikarija, kojoj je oko polovice 15. stoljeća oduzet veliki 
broj samostana, bila je tim teško pogođena. Mnogi dobronamjerni ljudi 
počeli su se pobojavati da Vikarija u takvim prilikama bez pomoći sa 
strane neće moći izdržati, ali svima je bilo jasno da je Vikarija došla u 
nove prilike i da mora tražiti nove putove svoga života i rada. 


a/ Uprava 


U početku Bosanska vikarija potpuno je ovisila u svom životu i 
radu od generala reda. Svake treće godine general reda bi poslao u 
Bosnu svoga zastupnika da službeno ispita rad bosanskih misionara i 
nakon primljenog izvještaja o njima imenovao bi za nju svoga vikara 


64. Bullarium Franeiscanum n. s. 1, 446, n. 914. 


65. Annales Minorum an. 1446, Reg. Nicolai V, n. 24 /vol, XI, 621-623/; 
Bullarium Franciscanum n. s. 1, 549, n. 1139. 


66. Annales Minorum an. 1447, n. 14 /vol. X1, 327/, Reg. Nicolai V, n. 24 /vol. 
XI, 621-623/; Bullarium Franciscanum n. s. \, 570, n. 1120. 

koji će voditi Vikariju za daljne tri godine. Za vrijeme zapadnog rasko- 
la /1378-1417/ zbog očitih neprilika nije se moglo na taj način 
postupati, pa su bosanski misionari započeli sami izabirati sebi vikara i 
tražiti od generala da ga potvrdi. U pismu Martina V Sacrae religionis 
od 28. srpnja 1424. govori se o bosanskom vikaru "electo seu postula- 
10".57 Đenđeški ljetopis veli da je to počelo 1411.59 

Za vrijeme Bazelskog sabora /1431-1438/ neki su tražili da se 
zakonito ustanovi da bosanski franjevci biraju sami sebi svoga vikara. 
Na toje bio pristao i fra Vilim iz Casale, general reda. Međutim, taj isti 
general 17. prosinca 1435. moli fra Jakova Markijskog da se Bosanska 
vikarija odrekne te povlastice i toga načina izbora? ali Bosanska 
vikarija nije bila spremna odreći se dobivene povlastice. Nakon toga 
papa Eugen IV izdao je novo pismo, godine 1436. ili 1437, kojim je 
određeno da članovi Bosanske vikarije biraju sebi vikara, a da ga 
general potvrdi.7% Tako je ostalo do 1464. 


b/ Izdržavanje 


Bosanski franjevci živjeli su od milostinje. Kad je narastao broj 
članova Vikarije, milostinja skupljana u njezinim granicama nije bila 
dostatna, stoga im je Urban V /1362-1370/ dozvolio 13. prosinca 
1369. da mogu tražiti milostinju izvan granica svoje vikarije, u Mađar- 
skoj, Hrvatskoj i Dalmaciji.!! Poslije su Bosansku vikariju pomagali 
njezini samostani u kršćanskim zemljama, ali kad su oni samostani 
sredinom 15. stoljeća odcijepljeni od nje, Vikarija je ostala ograničena 
uglavnom na Bosnu, a milostinja koju su dobivali u tim granicama nije 
bila dostatna za uzdržavanje Vikarije. 

Pitanjem uzdržavanja Bosanske vikarije ozbiljno se bavio Toma 
Tomašić, papin izaslanik u bosanskom kraljevstvu i sam kralj Tomaš 
/1443-1446/. Nakon duljeg razmišljanja i raspitivanja obojica su došla 
do zaključka da bi bosanske misionare trebao izdržavati bosanski 
narod "dragovoljno ili prisilno" /"vel voluntarie vel invite"/. Tu 
odredbu bosanskog kralja ispitao je generalni vikar fra Marko iz 
Bologne /1452-1455/ zajedno s bosanskim vikarom i nekim drugim 


67. E. Fermendžin, Acta Bosnae, 123, n. 660. 
68. E. Fermendžin, Chronicon, 14. 
69. E. Fermendžin, Acta Bosnae, 149, n. 733. 


70. A. Matanić, De duplici activitate S. Jacobi de Marchia in regno et vicaria 
franciscali Bosnae, u: Archivum Franciscanum Historicum, 53 /1960/, 120. 


71. Annales Minorum an. 1369, n. 5 /vol. VIII, 251-252/; E. Fermendžin, Actae 
Bosnao, 36, n. 197. 

uglednijim fratrima na sastanku u samostanu Sv. Križa kod Zadra 
Nakon što su ozbiljno ispitali sve okolnosti i namjere odredbe, zaklju- 
čili su 26. siječnja 1453. da franjevci po svom redovničkom pravilu 
mogu primiti samo dragovoljne darove, a nikako prisilne.?2 

Generalni vikar fra Marko mislio je ozbiljno na uzdržavanje Bosan- 
ske vikarije. U onim prilikama izgledalo mu je moguće riješiti to pita- 
nje, ako se pripoji Bosanskoj vikariji nekoliko samostana koji se nalaze 
u Dalmaciji, preko kojih bi se mogla skupiti milostinja potrebna za 
izdržavanie Bosanske vikarije. Tu misao je odobrio papa Nikola V i 
pismom /nter cetera, od 9. srpnja 1453. pripojio je Bosanskoj vikariji 
samostan Svete Marije na Poljudu,!3 a 19. srpnja 1453. samostan sv. 
Franje u Dubrovniku i samostan sv. Sabine u Daksi.?4 

Dalmatinski franjevci, bilo opservanti bilo konventualci, nisu 
smatrali opravdanim da Bosanska vikarija ima svoje samostane u 
Dalmaciji. Njihovi razlozi nisu uvjeravali papu Kaliksta Ill /1455- 
1458/ koji je pismom Dum fructus uberes 30. travnja 1455. zabranio 
oduzimati Bosanskoj vikariji samostane koje ima u Dalmaciji. Slično je 
zabranio i Pio II /1458-1464/ 4. travnja 1460.75 Kako se to pitanje 
samostana Bosanske vikarije otezalo, premda ga je Papa htio riješiti, 
generalni vikar opservanata, fra Ivan Krstitelj Tagliacarne /1458- 
1461/, zamolio je papu Pija II da dozvoli Generalnoj skupštini da ona 
to riješi. Papa je na tu molbu pristao i pismom Etsi cunctos od 26. 
siječnja 1461. dozvolio da Generalna skupština, koja se imala održati u 
Osimu o Duhovima te godine, riješi pitanje bosanskih samostana u 
Dalmaciji.7$ 

Skupština u Osimu raspravljala je to pitanje, ali nije mogla ništa 
riješiti, jer su stranke bile nepopustljive, pa je Papa naredio 13. svibnja 
1462. novom generalnom vikaru Ljudevitu iz Vicenze /1461-1464/ da 
ode na lice mjesta i prema uviđavnosti riješi spor.?7 


72. Annales Minorum an. 1453, n. 17 /vol. XII, Ad Claras Aquas — Quaracehi 
1932, 196-197/; E. Fermendžin, Acta Bosnae, 217, n. 932. 


73. Bullarium Franciscanum n. s. 1, 799, n. 1604. 


74. Annales Minorum an. 1455, n. 88 /vol. XII, 347-348/; Bullarium Francisca- 
num n. s. ll, Ad Claras Aquas — Quaracchi 1939, 8, n. 20. 


75. Bullarium Franciscanum n. s. 11, 393, n. 768. 


76. Annales Minorum an. 1461, n. 12 /vol, XIII, Ad Claras Aquas — Quaracchi 
1932, 220/; Bullarium Franciscanum n. s. 11, 458, n. 877. 


77. E. Fermendžin, Acta Bosnae, 248-249, n. 1043; Bullarium Franciscanum, n. 
s. 11,529, n. 1014. 

Međutim, fra Ljudevit nije mogao ništa pomoći. Dapače, stvar se 
još više zamrsila tim što je Veliko vijeće Dubrovačke Republike od- 
lučilo 5. rujna 1462. odcijepiti od Bosanske vikarije najprije dva samo- 
stana /Dubrovnik i Daksu/, a onda i ona 4 koje je Bosanska vikarija 
ustanovila na njezinom području /Ston, Slano, Dubrovačka rijeka i 
Konavlie/. Kad je Pio II čuo za razvoj prilika, naredio je 16. veljače 
1463. pismom Dudum per litteras, da budući opći sastanak opservana- 
ta, koji se imao održati u Asizu godine 1464, ujedini obje vikarije, 
Bosansku i Dalmatinsku, u jednu vikariju koja će se zvati Vikarija 
Bosne i Dalmacije. Ta će vikarija biti ovisna o generalnom vikaru 
opservanata, koji će imenovati za nju vikara Talijana, a dužnost će mu 
trajati tri godine.78 


c/ Crkvene povlastice 


Godine 1369. bosanski franjevci dobili su neke povlastice koje je 
misionarima na Istoku podijelio godine 1321. papa Ivan XXII bulom 
Cum hora iam undecima. Budući da su oni radili na području jedne 
biskupije, koja je imala svoga bosanskog biskupa, nisu im dane one 
povlastice koje je u običnim prilikama podjeljivao biskup. Međutim, 
bosanski biskup nije stao u svojoj biskupiji niti je dolazio u nju a i u 
neke bliže krajeve dolazio je vrlo rijetko. To je bosanskim franjevcima 
otežavalo rad, jer nije bilo nikoga tko bi obavljao obrede koje je obav- 
ljao obično biskup. 

Početkom XV. stoljeća oni su iznijeli tu svoju poteškoću Svetoj 
Stolici. Martin V ispitao je stanje Bosanske vikarije i 23. kolovoza 
1418, pismom /llius qui, dao je bosanskim franjevcima sve povlastice 
bule Cum hora iam undecima, ali one koje je obično obavljao biskup 
mogli su vršiti samo u odsutnosti biskupa,?? 

Ovim povlasticama članovi Bosanske vikarije s početka mogli su se 
služiti samo među vjernicima koje su oni obratili. Malo kasnije, 29. 
kolovoza 1422. pismom Dum uberes, Martin V dozvolio im je da se 
mogu služiti rečenim povlasticama i u biskupijama čiji su biskupi 


78. E. Fermendžin, Acta Bosnae, 251-252, n. 1054; Bullarium Franciscanum, n. 
s. 11, 562,n. 1080. 

79. Bullarium Franciscanum V1l, 510-511, n. 1392; Annales Minorum an. 1418, 
n. 14 /vol. X, 343-345/. Eugen IV protumačio je 30. rujna 1433. pismom 
Romanus Pontifex da je up odsutan, ako je udaljen “ultra duas dietas 
legales“, tj. preko 60 kilometara /Bullarium Franciscanum, n. s. |, 57-59, n. 
109; Annales Minorum an. 1433, n. 13 /vol. x, 249/. 

odsutni, bilo da su pobjegli bilo da su protjerani.% 

Međutim, i nakon tih izmjena, ubrzo je iskustvo pokazalo da ni 
takvo rješenje nije bilo dostatno za obranu i širenje kršćanstva na 
području Bosanske vikarije koja je već otprije imala jeke protivnike, a 
Tada se pojavio jedan no: orben i opasan, pod imenom husiti. Papa 
Eugen IV prihvatio je mišljenje mnogih da se u tim opssnim prilikama 
treba osloniti na Bosansku vikariju koja je već dugo vremena bila 
obrambeni zid kuće Gospodnje /se murum facientes pro domo Domi- 
ni et orthodoxae propagatione fidei/, pa je njoj trebalo dati sve 
mogućnosti da nastavi i nadalje braniti i širiti vjeru gdje je to i prije 
činila. U tom smislu Eugen IV imenovao je bosanskog vikara i njegove 
nasljednike 23. siječnja 1445, pismom Super gregem, istražiteljem 
krivovjerja / inauisitorem haereticae pravitatis/ na čitavom području 
Bosanske vikarije.š! Koji dan kasnije, 29. siječnja 1445, pismom 
Sacrae religionis, imenovao je bosanskog vikara i njegove nasljednike 
povjerenikom Svete Stolice na području Vikarije; dao mu je svu vlast 
nad redovnicima Vikarije, koju obično vrši general reda; povjerio mu 
je da se brine za duhovnu pastvu; osniva župe i imenuje župnike; dijeli 
svete sakramente; mogao je blagosljivati sv. ulje i krizmu. 82 

Slijedeće godine na molbu Rutena ili Rusina Eugen IV ponovno 
potvrđuje 3. srpnja 1446, pismom Dum salubria, sve povlastice koje su 
bosanski franjevci dotada primili od Svete Stolice; ponovno uređuje 
pravila duhovne pastve koju oni vode i određuje da se svjetovni sveće- 
nici koji rade na njihovom području moraju pokoravati vikaru Bosan- 
ske vikarije. Oni mogu osnivati crkve, kuće i ostale potrebne zgrade na 
čitavom području Bosanske vikarije, od Jadranskog do Azotskog i mora 
/Tatarske/. Drugi svećenici ne smiju ih u niihovom radu smetati.8 

Posebno ove dvije bule Eugena IV odredile su način le 
bosanskih franjevaca sve do Tridentskog koncila. Pomoću tih povlasti- 
ca oni su nesmetano s pravne strane vodili duhovnu pastvu na svom 
područu. Sa svojim bosanskim biskupom imali su malo veze, jer su 
imali povlasticu dijeliti krizmu, a za ređenje novih članova mogli su se 
obratiti bilo kojem biskupu.54 


80. Bullarium Franciscanum V \, 575-576, n. 1535; Annales Minorum an. 1422, n. 
/vol. X, 407-408/. 


81. Bullarium Franciscanum, n. s. \, 411, n. 860; 495, n. 1005. 
82. Bullarium Franciscanum, n. s. \, 416, n. 869. 
83. /bidem, 496, n. 1006. 


84. To im je bilo dozvoljeno već primjenom bule Cum hora iam undecima, 
ponovno je potvrdio Eugen IV 26. kolovoza 1436, bulom Biis fidelium /E. 
Fermendžin, Acta Bosnae, 156-157, n. 745/. 

d/ Pašmanski sastanak 


Godine 1464. održan je 20. svibnja Opći zbor opservanata, Među 
ostalim pitanjima koje je taj Zbor rješavao bilo je i pitanje ujedinjenja 
Bosanske i Dalmatinske vikarije. Opći zbor je povjerio novoizabranom 
generalnom vikaru opservanata fra Marku iz Bologne /1464-1467/da 
on u ime cijelog Zbora stvar ispita i o njoj prema savjesti odredi. Za 
vikara nove vikarije Bosne i Dalmacije Zbor je izabrao fra Bernardina 
iz Aquile.35 

Novoizabrani vikar iza Općeg zbora zaputio se prema Zadru. 
Sazvao je sastanak za 31. kolovoza 1464. u samostanu na otoku 
Pašmanu. Sticajem prilika na ovaj sastanak došao je i generalni vikar 
Marko iz Bologne.5* Obje vikarije primile su ujedinjenje. Izabrana je 
nova uprava i unutarnje uređenje prilagođeno je novim prilikama. 

Bosanska vikarija imala je osam kustodija: Bosansku, Cetinsku, 
Stonsku, Krbavsku, Jajačku, Usorsku i Sv. Jeronima. Naprotiv, 
Dalmatinska vikarija imala je dvanaest samostana, ali još nisu bili 
razdijeljeni u kustodije. Ovaj pašmanski sastanak napravio je od dalma- 
tinskih samostana dvije kustodije: Rapsku s četiri samostana /Rab, 
Krk, Rovinj i Piran/ i Kotorsku s tri samostana /Kotor, Bar i Lješ/. 
Ostalih pet samostana Dalmatinske vikarije pripojeno je kustodijama 
bivše Bosanske vikarije /Hvar Cetinskoj kustodiji, Dubrovnik i Daksa 
Stonskoj, Trsat Krbavskoj, Zadar Kustodiji sv. Jeronima/.87 

Na području Dubrovačke Republike bilo je šest samostana: dva su 
pripadala Dalmatinskoj vikariji /Dubrovnik i Daksa/, a četiri Bosan- 
skoj /Ston, Slano, Dubrovačka rijeka i Konavlje/. Na ovom sastanku 
određeno je da svi samostani Dubrovačke biskupije pripadaju Stonskoj 
kustodiji, ali dubrovački franjevci nisu prisustvovali Pašmanskom 
sastanku. To im je zabranila uprava Republike, pa im je vikar fra 
Bernardin Aquilski dozvolio da ne dođu na sastanak, ali odmah iza 
sastanka molio ih je pismom od 8. rujna 1464. da prime provedeno 
ujedinjenje; ako ne bi primili to u roku od tri mjeseca, nakon toga 
vremena proglašava ih  isključenim iz opservantske franjevačke 
obitelji.88 


85. Analecta Franciscana vol. X11, Grottaferrata 1983, 47, 49. 
856. Ibidem, 68. 
87. (bidem, 70. 


88. Ibidem, 68-69. Za samostane na području Dubrovačke Republike ustanovlje- 
na je godine 1484. posebna vikarija. Cfr. Chronologia historico-legalis \, 143. 

e/ Vikarija Bosne i Dalmacije 


Članovi Bosanske i Dalmatinske vikarije bez velikog protivljenja 
primili su ujedinjenje tih dviju vikarija, jer je to bila Papina volja a i 
Općeg franjevačkog zbora, ali nova vikarija našla se ubrzo u velikim 
poteškoćama. Po svoj prilici glavna poteškoća Vikarije bila je u tom 
što je ujedinila redovnike različitog načina redovničkog življenja. 
Članovi Dalmatinske vikarije živjeli su pravim samostanskim životom, 
po uzoru na talijanske samostane. Njihovo djelovanje van samostana 
odvijalo se uglavnom na propovjedaonici i ispovjedaonici. 

Naprotiv, članovi bivše Bosanske vikarije bili su misionari i župni- 
ci. Prema tome, bili su gotovo uvijek sa svijetom. Svoj način redovni- 
čkog života usklađi su sa zahtjevima njihovog rada. To je učinilo da 
se njihov redovnički život mnogo razlikovao od života članova 
Dalmatinske vikarije. U novoj vikariji bilo jedna bilo druga strana 
nastojala je dokazati opravdanost svoga shvaćanja redovničkog života i 
dosljedno načina življenja.8% Osim toga i položaj bosanskih i dalma- 
tinskih franjevaca bio je mnogo različit. Bosanski franjevci bili su u 
stalnom nemiru zbog turskih napada. Do godine 1467. u Bosanskoj 
vikariji Turci su srušili više od trideset redovničkih kuća, a redovnici su 
zbog toga bježali iz jednog mjesta u drugo ili su ostavljali Vikariju i išli 
u daleki svijet.9% Naprotiv, dalmatinski franjevci bili su više-manje 
mirni pod venecijanskom vlasti. Mogli su mirno vršiti svoje redovničke 
dužnosti. Sjedinjenje s Bosanskom vikarijom donijelo je i u njihove 
samostane nemir i rastresenost, stoga su došli do uvjerenja da je 
ujedinjenje njima donosilo samo štetu i na prvom Općem zboru 
zatražili su da se ujedinjene dvije vikarije ponovno razdijele i povrate 
na staro stanje. 

Opći zbor opservanata održan godine 1467. u Mantovi smatrao je 
opravdanim zahtjev dalmatinskih franjevaca, ali kako je ujedinjenje 
dviju vikarija izvršeno na temelju Papine odredbe, po sebi nije mogao 


89. Tu razliku opisao je fra Bernardin Aquilski, vikar Vikarije Bosne i Dalmaci- 
je: “Dalmatini simplecius incedunt, utpote quia magis a fratribus Italicis in 
bonis moribus educati sunt; illi vero Bosnenses cum saecularibus magis 
domestici sunt, utpote qui curam parochialem habere a Romana curia 
compulsti sunt, eo quod in partibus illis nulli saeculares sacerdotes neque 
alterius _cuiusquam religionis habentur. Ideo invicem concordare nunquan 
poterunt; quia in moribus discordant, nequeunt esse in voluntate concor- 
des" /L. Lemmens, 8. Bernardini Aquilani Chronica fratrum minorum 


observantiae, Romae 1902, 104-105/. 


90. Annales Minorum an. 1487, n. 11 /vol. XII, 468-469/; Bullarium Francisca- 
num n. 5. 11, 720, n. 1430. 

zadovoljiti molbu. Stoga je odlučio izabrati im zajedničkog vikara koji 
će zatražiti od Pape da podijeli vikariju na Dalmatinsku i Bosansku, 
kako je to bilo prije ujedinjenja, samo je trebao napraviti izmjenu: tri 
samostana oko Zadra /Ugljan, Pašman i Sv. Katarine/ predati 
Dalmatinskoj vikariji, a mjesto njih predati Bosanskoj vikariji druga tri 
/Krk, Trsat i Hvar/ 91 

Odredba Općeg zbora u Mantovi nije se svidjela bosanskim franjev- 
cima. Ona ih je stavljala u još teži položaj, jer im je oduzela tri samo- 
stana oko Zadra, koji su im davali neku sigurnost u njihovim teškim 
prilikama. Onamo su, naime, mogli lakše prenijeti bolesnike ili starce 
kad bi to zatrebalo, stoga su se obratili papi Pavlu II /1464-1471/ 
protiv podjele Vikarije, kako je bila predviđena na Općem zboru u: 
Mantovi. Papa je 25. lipnja 1467. poništio odluku Općeg zbora u 
Mantovi i naredio izabranom vikaru Dominiku iz Gonesse da nastavi 
upravljati ujedinjenom vikarijom.?2 

Ali slijedeći Opći zbor u Bolseni, održan 17. lipnja 1469, naredio 
je, s dozvolom Papinom, da se Vikarija Bosne i Dalmacije razdijeli 
prema odluci Općeg zbora u Mantovi.?3 


f/ Vikarija Bosne hrvatske i Vikarija Bosne srebreničke 


Odlukom Općeg zbora franjevaca opservanata u Bolseni godine 
1469. Bosanska vikarija svedena je na stare svoje granice. Njezin 
položaj bio je težak i nesiguran, mnogi samostani srušeni, redovnici u 
stalnom nemiru i bijegu, a nade za budućnost bile su slabe. Da bi 
nekako pomogao redovnicima koji su morali napustiti svoje samosta- 
ne, papa Sikst IV /1471-1484/ dozvolio je bosanskom vikaru da može 
primati kuće u Hrvatskoj i Slavoniji, ako im ih mjesni gospodari 
ponude.?4 

Bosanski franjevci koji su bježali iz kojeg samostana nosili su sa 
sobom crkveno odijelo i crkveno posuđe i pohranjivali u kršćanskim 
mjestima gdje su stizali, u nadi da će se njihovi samostani brzo oslobo- 
diti i da će nakon toga pohranjene stvari povratiti na mjesta kojima su 
pripadale. U nekim slučajevima događalo se da bi sami Turci zaplijenili 
crkveno odijelo i posuđe i kasnije ih prodavali kršćanskim trgovcima. 
Da se te stvari ne bi izgubile, Pavao II naredio je 11. lipnja 1469. da se 
one prenesu u samostane Bosanske vikarije, koji su bili sigurniji od 


91. Annalecta Franciscana, vol. XII, 109-111; cfr. Acta Bosnae, 270, n. 1124. 
92. Bullarium Franciscanum n. s. 11, 718, n. 1432. 

93. Analecta Franciscana, vol. X1|, 146. 

94. E. Fermendžin, Acta Bosnae, 281, n. 1151. 

turskih napada.?? 

Ali stalna i bolna briga Bosanske vikarije bila je za braću koja su 
ostala zajedno s narodom pod turskom vlašću. S njima je imala samo 
rijetke i neredovite dodire. Spočetka je općenito smatrano da je njima 
jedina moguća pomoć da kršćanske snage zajednički oslobode te 
krajeve. Pavao Il 9. kolovoza 1467. hvali franjevce što su pri opsadi 
Jajca pomagali “praedicationibus, suasionibus et exhortationibus"“ 
kršćanske vojnike da ne popuste pred navalama Turaka.2# 

Međutim, franejvci koji su ostali pod Turcima ubrzo su shvatili da 
turska vlast u Bosni neće biti kratkotrajna; osjećali su stoga kao 
dužnost prema toj činjenici urediti svoje djelovanje i svoj život, tim 
više što je turska uprava davala mogućnost kršćanskog života pod 
svojom vlasti. Kada su godine 1463. Turci zauzeli Bosnu, sultan 
Mehmed II zajamčio je slobodu katoličkoj vjeri i fra Anđelu iz Vrh- 
bosne dao svečanu povelju Ahdname.97 Ali ni vrhovna uprava nije 
znala pravo stanje franjevaca u Bosni pod Turcima. Ono što je dostav- 
ljao bosanski vikar nije bilo dostatno da se stvori prava slika o njihovu 
životu i radu. Konačno, vrhovni vikar opservanata Anđeo iz Chivassa a 
Clavasio odlučio je pokušati da što bolje upozna njihovo stanje. 
Odredio je 16. svibnja 1486, da Franjo Sojmirović /de Soimiris/ nađe 
način kako bi bez pogibli službeno pohodio franjevce Bosanske vikari- 
je pod Turcima, ispitao njihove prilike i o svemu izvjestio Opći zbor 
opservanata, koji se imao održati slijedeće godine o Duhovima u Asizu. 
Naloženo mu je da na povratku iz Bosne povede sa sobom kojega 
bosanskog fratra koji živi pod Turcima da bi on što jasnije i iscrpnije 
iznio prilike i potrebe onih franjevaca. Već tada mu je dana dozvola da 
prisustvuje Općem zboru, ako ne bi bio izabran vikarom ili diskretom 
Dubrovačke vikarije.9? 

Najavljeni Opći zbor franievaca opservanata održao se kako je i 
predviđeno 1. lipnja 1487. Na Zbor je došao fra Franio Sojmirović, a 
možda i kustos Bosanske kustodije fra Anđeo iz Vrhbosne. On je, 
naime, dobio dozvolu od bosanskog sandžak-bega Skendera 20. kolo- 
voza 1468. da može ići i izvan Bosne kad to zahtijeva njegova služ- 


95. Bullarium Franciscanum n. 5. 1,778, n. 1570. 

96. Ibidem, 720, n. 1437. 

97. Ahd-name: ugovor međunarodnog značenja. Cfr. D. Mandić, Autentičnost 
Ahdname Mehmeda 1! b.h. franjevcima, u: Radovi Hrvatskog povijesnog 
instituta u Rimu, vol. «IV, Rim 1971, 61-90. 

98. Analecta Franciscana, vol. XI, 546, n. 6; E. Fermendžin, Acta Bosnae 298, n. 
1176. 

ba.9% Naravno da je bio prisutan i tadanji vikar Bosanske vikarije fra 
Mihael Hrvat. 

Opći zbor zabavio se prilikama u Bosanskoj vikariji, posebno u 
onom njezinom dijelu koji se nalazi pod Turcima. U tom dijelu izgleda 
da je ustanovljena samo jedna kustodija, Bosanska kustodija. Njezin 
upravitelj jest kustos, koji nije mogao redovito dolaziti na sastanke 
Bosanske vikarije. Kako se taj dio nalazio u iznimnom položaju, izbor- 
nici Kustodije imaju predložiti tri osobe da jednoga od njih vikar 
potvrdi za kustosa. On ima u kustodiji istu vlast koju vikar ima u 
vikariji.! 9% Izričito je zabranjeno raditi o podjeli Bosanske vikarije, 
odnosno tražiti da se Bosanska kustodija proglasi vikarijom.! 2! 

U vezi s ovim Općim zborom odvio se slučaj fra Franje Zlatarića, 
Izgleda da je i on došao na ovaj zbor, možda u svojstvu diskreta,!%2 i 
zagovarao uspostavu nove vikarije za samostane Bosanske vikarije koji 
su ostali pod Turcima. Kako je Opći zbor htio sačuvati jedinstvo 
Bosanske vikarije, fra Franjo Zlatarić je otišao u Rim i uspio dobiti 
papinsko pismo kojim se uspostavlja nova vikarija za samostane Bosan- 
ske vikarije pod Turcima i imenuje se vikarom upravo fra Franjo 
Zlatarić. To znamo iz pisma generalnog vikara opservanata Ivana iz 
Sestri /Sigestro/ /1487-1490/ od 15. rujna 1487. u kojem javlja 
bosanskom vikaru fra Mihaelu Hrvatu da je preporučio njegove izasla- 
nike generalnom komisaru u Kuriji, da dobiju opoziv onog imeno- 
vanja.193 


99. J. Matasović, Fojnička Regesta, Beograd 1930, 104, n. 4; cfr. D. Mandić, 
Franjevačka Bosna, 138, n. 423. 


.quod patres et eorum discreti dictae Custodiae teneantur nominare tres 
patres quos voluerint de dicta Custodia, vel de tota Vi t es praesenta- 
re, vel per se ipsos, vel per seriptum Capitulo provinciali. Quod quidem 
Capitulum una cum vicario teneatur eis unum ex tribus praedictis dare in 
custodem cum omnimoda auctoritate super dictos fratres praedictae. 
Custodiae. Qui custos visitet et faciat omnia in dicta Custodia, sicut pater 
vicarius potest, excepto quod pater vicarius, si sine periculo potuerit, visitare 
eos possit sicut reliquos totius Vicari /Analecm Franciscana, XI, 
558/. 


100. 


101. 


non possit ire ad Bosnam, vel quod custos Bosnensis non possit ire ad 
Capitulum provinciae //bidem, 559/. 


102. Cfr. D. Mandić, Franjevačka Bosna 138. 


103. "Praeteren vigore aliarum tuarum percepi illum fr. Franciscum Slstarich 
apostetam impetrasse quamdam bullam, ut esse vicarius unius partis Bosnae 

lako je Asiški zbor godine 1487. strogo naredio da ubuduće nitko 
ne smije tražiti razdiobu Bosanske vikarije,!%“ prilike nisu dopuštale 
da se to pitanje zaboravi. Fratri pod turskom vlašću stvarno su imali 
poteškoća što moraju biti ovisni o vikaru koji se nalazi van granica 
Turskog Carstva. Povoljno rješenje toga pitanja smatrali su nužnim za 
svoj život i opstanak u Turskom Carstvu, stoga su opet podigli to 
pitanje prigodom Općeg zbora u Firenci godine 1493. Radi toga je 
došao u Firenzu i već u poodmaklim godinama fra Anđeo iz Vrhbosne. 
Njegova su nastojanja i ovaj put bila uzaludna. Opći zbor je zaključio 
da kustos Kustodije bosanske i kustos Kustodije zvorničke budu, svaki 
na svom području, povjerenici bosanskog vikara.! 95 

Fra Anđeo je tražio pomoć generala reda Franje Nanni Samsona 
/1477-1499/, kojega je posjetio u Bologni u kolovozu 1493. Fra 
Anđeo je dobio dojam da je general shvatio i odobrio njegov plan, ali 
na protivljenje generalnog vikara sve je ostalo bez uspjeha.!?$ 

Bosanska vikarija ostala je i nadalje stvarno razdijeljena, iako ne 
službeno. Vrhovna uprava je htjela sačuvati cjelovitost Bosanske vika- 
rije. Njezini glavni samostani na slobodnom području bili su u Hrvat- 
skoj. Zbog toga se za nju u običnom razgovoru počeo upotrebljavati 


sub Turcis etc. De quo valde doleo, et pro opportuno remedio scribo P. 
commissario Curiae, quod velit tibi et fratribus tuis, Romam propter hoc a 
te mittendis, omne adiutorium impendere et vi jer satagere, ut obtineatur 
revocatio ipsius bullae. Ex quo poteris mittere fratres tuos ad eum, qui 
ipsum ad plenum de hac re informarent ut, Domino concedente, compesca- 
tur audacia ipsius apostatae“ /Analecta Franciscana, X\l, 567; E. Fermen- 
džin, Acta Bosnae, 300, n. 1178/. 


104. Cfr. gore, n. 93. 


105. "Determinata fuerunt in hoc Capitulo infrascripta, videlicet... Primo. Quod 
Custos Custodiarum S. Nicolai Mili et. S. Mariae de Zomiph /Zvonichum, 
Zvornik/ fit in eisdem Comissarius Ven. Patris Vicarii Bosnae, quosque 
Dominus aliud disposuerit... Item. Nullus deinceps mahinetur, nec directe 
nec indirecte, ad aliquam divisionem... /Chronologia _historico-legalis 
Seraphici Ordinis Fratrum Minorum, |, Neapoli 1650, 146; D. Mandić, Acta 
Franciscana Hercegovinae, |, Mostar 1934, 7, n. 5; Idem, Franjevačka 
Bosna, 140, n. 434. 


106. Djelovanje fra Andjela iz Vrhbosne s generalom reda ovako je opisano u 
službenom registru reda: "Reverendissimus Pater Generalis propria manu 
fecit fidem quatenus nunquam vidit amplius fratrem Angelum de Bosna nisi 
a XV diebus citra hic Bononie, nec isdem reverendissimus Pater recordatur 
quod fecerit secum verbum de truncatione familie vicarie Bosne, eorum 
scilicet qui habitant inter Turchos. Datum Bononie die XVII augusti 1493" 
/Archivum generale O. M. Conv, RO, A2, f. 207r/. 

naziv Vikarija hrvatska. | time se bavila vrhovna uprava i godine 1512. 
naredila da se Vikarija mora zvati Bosanska, a ne Hrvatska, kako se 
počela nazivati. 

Još jedanput, godine 1514, vrhovna uprava opservanata na Općem 
zboru u Asizu ponovno se zabavila pitanjem Vikarije Bosne i dugo- 
godišnjim zahtjevom fratara pod turskom upravom da dobiju svoju 
vikariju. Ovaj put odlučeno je da se od Bosanske vikarije naprave pri- 
vremeno, dok se krajevi pod Turcima ne oslobode, dvije vikarije: jedna 
je za samostane na slobodnom području i zvat će se Vikarija Bosne 
hrvatske /jer je imale sve samostane osim jednog u Hrvatskoj /; ova će 
vikarija zadržati stari pečat, druga je vikarija za samostane pod Turci- 
ma i zvat će se Vikarija Bosne srebreničke; ona će napraviti za se novi 
pečat.197 


III. Pogled na daljnji razvoj 


Od stare Vikarije bosanske napravljene su godine 1514. dvije nove 
vikarije: Bosna hrvatska i Bosna srebrenička. Obje ove vikarije postale 
su godine 1517. neovisnim redovničkim provincijama. Bosna hrvatska 
bila je na slobodnom područiu i razvijala se kao i ostale provincije 
reda. Od godine 1688. do 1900. obično se zvala Hrvatska kranjska 
/Croatiae Carnioliae/. Godine 1900. odbacila je hrvatsko ime i nazvala 
se Provincija kraniska /Carniolia/, a godine 1919. prozvala se Provinci- 
ja Slovenije.!%% Naprotiv, provincija Bosne srebreničke ostala je pod 
Turcima sve do godine 1878. Bila je uvijek misijska provincija i brinula 
se kroz čitavo vrijeme turske vlasti gotovo sama za katoličko stanovni- 
štvo na svom području. I danas nosi ime Provincije Bosne srebreničke. 


107. "In hoc Capitulo terminata est differentia quae versabstur inter Fratres 

Bosnenses et Croatas decretumque est ut Provincia non Croatiae sed Bosnae 
deinceps appellaretur: illos vero Fratres Bosnenses qui sub Turcarum domi- 
nio vivebant, iuvandos esse prout licuerit, non tamen censendum esse illos 
distinctam constituere Provinciam /Amnales Minorum an. 1512, n. 6, vol. 
XV, Ad Claras Aquas — Quaracchi 1933, 519.520/. 
",.Patres /erigendae/ provinciae Bosnae retinere siggilum et titulum 
Bosnae, eo quod omnia loca, excepto uno, in Croatia habent. Et Patres 
Bosnae /Turcis subiectae/ possent eligere vicarium provinci et quod 
deinceps dicatur provincia distincta et habeat sigillum distinctum a provincia 
Bosnae, similiter et titulum, q titulus videlicet provinciae argentii 
Bosnae, tituius cum hac conditione, quod si casus evenerit quod sui domini 
revertantur de facto sit una provincia, et provincia Argentinae Bosnae 
colligatur sub provincia Bosnae“ /Fermendžin, Acta Bosna, 307, n. 1195; 
D. Mandić, Franjevačka Bosna, 148, n. 475/. 


108. Schematismus almae provincia Sloveniae Ordinis Fratrum Minorum S. P. N. 
Francisci, Ljubljana 1927, 6.7. 

